Pinigai Lietuvoje

Lietuviai yra darboholikai. Atsakingi darboholikai. Ši kombinacija pagarsėjo Ispanijos mandarinų laukuose, vėliau Londono gamyklose ir ofisuose.

Lietuvai augant, didieji miestai pasiekė tą pragyvenimo lygį dėl kurio anksčiau buvome pasiruošę pirkti Ryanair skrydį į Luton‘ą ir pradėti gyvenimą iš naujo. Dabar vykti niekur nebereikia sotų gyvenimą galima užsidirbti Lietuvoje.

Prabangūs žaislai

Šį postą paskatino sarkazmo persunktas Ievos Koncevičiūtės postas Facebook. Papildomos pajamos dažnam mūsų tampa proga nusipirkti Porsche, nes kaimynas neseniai nusipirko naują Mercedes-Benz; naują paspirtuką, nors rūsy stovi du dviračiai; iPhone X, nes iPhone 8 jau ne lygis. Tačiau kodėl netampame turtingesni, nors turime daugiau?

Manau, jog susikoncentravimas į brangių daiktų turėjimą yra buvusių laikų palikimas, kai geriausios kokybės daiktus buvo galima gauti tik “po blatu”.

Vartojimas yra cool – pirkiniais skatiname verslo vystymąsi, kuriame darbo vietas ir sumokame daugiau mokesčių valstybei, kuri gali teikti geresnes viešąsias paslaugas. Lyginame savo statusą/laimę pagal kitų žmonių, kurie mums visiškai nerūpi statuso simbolius. Perkame trumpalaikę laimę. Jai pasibaigus laimės paieškas tęsiame nauju pirkiniu. Manau, jog susikoncentravimas į brangių daiktų turėjimą yra buvusių laikų palikimas, kai geriausios kokybės daiktus buvo galima gauti tik “po blatu”.

Kur dingsta augančios pajamos?

Mūsų pajamos auga labai ženkliai. Per pora metų maniškės bene padvigubėjo, manau, kad tai daugiau nei standartinis atvejis, tačiau susijęs su tai, jog šiuo metu yra mano karjeros pradžia. Tačiau, net ir imant vidutinį atlyginimų didėjimą, per pora metų atlyginimai vidutiniškai padidėjo apie 25%. Atitinkamai padidėjo mūsų galimybės skolintis. Vietoj to, kad naudotume papildomas pajamas investicijoms, darančias mus turtingesnius, skolinamės ir už šiandien mokame savo rytojaus pinigais.

Euras išleistas šiandien galėtų tapti 10 eurų po trisdešimtmečio investicijų. Ar už kokteilį mokėti 120 Eur arba fancy kedus 6 000 Eur verta – sprendžiate Jūs.

Euras išleistas šiandien galėtų tapti 10 eurų po trisdešimtmečio investicijų. Ar už kokteilį mokėti 120 Eur arba fancy kedus 6 000 Eur verta – sprendžiate Jūs. 🙂 Galbūt verčiau 100 Eur ne sudeginti bare, o investuoti į naują turto klasę ir, net investicijoms nesant sėkmingoms, išmokti kažko naujo?

O, kad sprendimai būtų lengvesni, šiemet planuoju sukurti straipsnių ciklą apie lietuviškus taupymo ypatumus. 🙂

P.S. prieš atliekant investicinius sprendimus būtinai patys įsigilinkite į produktą ir jį ištyrinėkite. Šis straipsnis yra tik mano dalinimasis savo patirtimi ir nėra rekomendacija priimti investicinius sprendimus. Aš esu šališkas žmogus ir galiu būti priklausomas nuo gaunamų referal’ų, galiu dirbti rekomenduojamoje įmonėje arba būti jos akcininku. Do your own research.